Benoni-pa skuldig aan honderde aanklagte van verkragting | Maroela Media
Benoni-pa skuldig aan honderde aanklagte van verkragting
'n 41-jarige pa van Benoni in Gauteng het Woensdag in die hooggeregshof in Benoni skuld beken op 426 aanklagte wat met seksuele misbruik verband hou.
Die aanklagte teen hom het gewissel van verkragting, seksuele aanranding, die besit van kinderpornografie tot die vervaardiging van kinderpornografie.
Volgens Lumka Mahanjana, woordvoerder vir die Nasionale Vervolgingsgesag (NVG), het die man die misdrywe tussen 2012 en 2021 teenoor sy twee stiefseuns en dogter gepleeg. Ten tyde van die voorvalle was die seuns tussen ses en 14 jaar oud.
Die dogter was sewe maande oud toe die misdade begin het en agt jaar oud toe dit opgehou het.
"Die misdrywe het in die gesin se huis plaasgevind wanneer die kinders se ma by die werk was en die kinders in die man se sorg gelaat is," sê Mahanjana.
In die man se pleitooreenkoms met die staat erken hy dat hy die seuns verskeie kere verkrag en gedwing het om hul suster te verkrag. Hy het die kinders ook gedwing om seksuele dade met mekaar te pleeg.
Die man is vroeër vandeesmaand in hegtenis geneem nadat een van die kinders met 'n familielid daaroor gepraat het en dié 'n saak by die polisie aanhangig gemaak het.
Die man sal na verwagting op 7 April gevonnis word.
Lang herstelpad wag op fietser wat trefslag oorleef
Het iemand 426 stukke tou ?
In die lewe, mag daar geen versagting wees nie want geen normaal denkende mens kan so optree nie.
Daar moet honderde kinders in SA en die wereld wat deur Pa's betas en verkrag word? Aan my ouers wil ek net se dankie dat julle vier kinder groot gemaak het, en ons net verskriklik lief gehad het, en soms het julle sonder gegaan sodat ons kan klere he en eet. Aan alle sulke Pa's en Ma's in Suid Afrika julle kinders sal nie groot word en soe gou as moontlik uit die huis uittrek, en julle haat vir die res van julle lewens. Hoe kan 'n 14 jarige meisie 'n Pa liefhet wat haar betas en verkrag?